kutiwa “ngawokututuzela” noko tina sisiti ngawokugxeka. Asingetandi kuwazi namagama abantu abawafumeneyo. Elinye liya kunikwa kumfo ogqite abanye ngobubi ongafumananga baso limbi, anikwe ishumi lesheleni; anikwe lomali nomfazi odlule abanye ngobubi.

INGOMA ZIKA I. D. SANKEY.

Enye yendawo abase semva kuzo abantsundu zincwadi zenteto yakowabo. Ukuba mbalwa kwazo kungangokuba abe nentloni umntu nokuti kuko incwadi zesixosa; noko ke sise sizipakamisa kuba kungafanelekile ukuyidela imini yento ezincinane. Abakulangazelelayo ukubona incwadi zamaxosa bayayi bulela ngentliziyo yonke intwana eseliko ; bayambulela osukuba esongezelela kuyo nokuba kungokuguqula esingesini nokuba kungokuyiyila ngobucopo bake. Into esilusizi ukuyi bona kukuba into eninzi yabafundi ifuna ukuyi cekeca inteto yakowayo, nokuba nehlazo ukuba ifunyanwe ilesesba incwadi yesixosa, ngokungati kuya kutiwa ayifundanga. Mhlaumbi yiyo nalendawo bangakutazekiyo nabebengaguqula ezinye. Kanjalo londawo yenza ukuba simbulele ngokudluleyo oti esazi ukuba akayi kukutazwa kakulu aze noko enze imizamo yokusipa incwadi esibe singenayo.

Ukuba kuko isikalo sokusweleka kwencwadi zokuleseshwa siya kufika sidlule esokusweleka kwe ngoma. Tina base zikolweni amaculo esinawo kupela ngala avunywa ezityalikeni. Sakuhambela kwabamblope sibafumana benawo—emaninzi kanye—abawavuma etyalikeni; izesakuya ezindlwini zabo sifike eko ewodwa abadlangokuvuma wona ngokuhlwa—ngokukodwa ngokublwa kwecawa; aze ke abe wodwa awemigcobo. Tina kuzo zonke ezondawo sivuma la ase tyalikeni, into leyo ede yenza ukuba angavakali kuti nesibe sifanele ukuwavuma ngoku ndilekileyo. Kwezi nyanga zidluleyo zonke indawo zabamhlope—ngokukodwa apo kutetwa Isingesi, abantu bebevuma emakaya abo ingoma zika Sankey, baze bafumane ukuvuseleleka okukulu emipefumlweni ngokwenjenjalo kwabo. Tina ke into enjalo sibe singenayo. Siyavuya ke ngoko sibulela ukuba kuko umfo owenze imizamo yokusiguqulela inxalenye yamaculo ka Sankey. Simbulela noko singamaziyo igama lake, kuba akalixeli kuloncwadana. Siti ke wanga angaquba ongezelele baze nabanye abanako bamlandele, esitembayo kanjalo ukuba baya kuba baninzi abaya kumkutaza ngokuyitenga, ngokukodwa abase Natal kuba kulapo ishicilelwe kona e-Durban ngu T. L. Culling- worth, Printer, West Street, (East). Noko ke ishicilelwe kona nabalapa bangayifumana ngokucela umtengisi wencwadi ukuba aba-

nisweni yabo enkulu, pambi kokuba bagqibe ndaweni. Abe United Presbyterian bate noko bangekamisi mteto ngalo elisiko abavumelani nalo, ngekuzanywa ukuba lipeliswe ngemfundiso. Abafundisi abamele umjikelo wase Rini bati lisiko elikokelela ebubini entlalweni yabantu, ebelifanele ukuba lingakutazwa ngumfundisi welizwi, naxa lenziwa ngamaqaba. Abe Moravian Society bate abazicasile indawo yesibini neyesitatu neyesine epepeni lika Mr. Kropf. Kodwa eyokuti umntu makangakutshwa erementeni iyalikutaza, imisa isiko abati bonke ngelipeliswa. Singazilandeli inteto zamadoda onke ngamanye sesingati kugqitywe kwelokuba kubikwe ku Rulumente ilizwi eliti: Ekuboneni kwalentlanganiso yabafundisi zingancipa inkohlakalo ezihamba kunye nokuzeka izitembu nokulobola ukuba umteto wale koloni we Mitshato umiswe napakati kwabantsundu xa bazekayo, bami- selwe ukuba xa bazeka umfazi wokuqala mabaye kulingenisa ezincwadini zakwa Rulumente igama labo. Uze ke lomtshato ube nguwona uya kumelwa ngumteto nabantwana balomfazi babe zizona ndlalifa zalondoda: kuze kungavunywa ukuba umntu aze kungenisa igama lowesibini umfazi xa asekoyo owokuqala (nabantwana bowesibini bakangelelwe njengabamatyolo ngokumalunga nelifa). Bate ke kanjalo ukuze kungabiko zimpambaniso ungati lomteto ubekisele kwabangekazeki: kuze ukuba kuko ityala lokulobola kutiwe umteto awazani nasiko linjalo.

Ezinye indawo esingati zikankanyiwe kodwa azaxoxwa yeyemiteto yokutengisa utywala, neyokwaluka neya Bazili Benene (True Templars) neyamasiko amaxosa. Indawo engenwe kakulu lipepa lika Rev. Mr. Barrett, abelitumele ukuze lileswe entlanganiswe­ni yeyokuqeqeshwa kwabafundisi abantsundu, abaya kuba pantsi kwabongameli abamblope. Elopepa abalesi betu bosifumana isiqingata salo sokuqala kwesi *Sigidimi* sanamhla. Soligqibelela kwesilandelayo. Indawo yalo siyavuya ukuva ukuba isaya kubuya ixoxwe kwintlanganiso yabafundisi bamacala ngama­cala yomnyaka ozayo. Kubonakala kuti kufanelekile ukuba bayikangelele nabantsundu.

Emva kwelipepa kutatyatwe indawo yokumetsha yangeniswa ngu Rev. B. Ross. Uqale ngokuti, ukuqala kwake ukuva ngokumetsha kukule minyaka ilishumi eyadlulayo. Oko elilizwi “lokumetsha’’ belingati litsha livela ngase Natal. Into eliyitetayo kukuhlangana okungafanelekileyo kwendoda nomfazi ngokukodwa okolutsha. Ukwanda kwalo pakati kwabantsundu kungangokotywala; liko kangangoku- ba lingabi lilo hlazo. Liko nasezikolweni noko apo ligqitiseleyo kuse zidolopini, ngokukodwa ezinamajoni nezikufupi nolwandle. Izinto ezilipembelelayo bubuvila nokungabi nantswelo, kwanokungafanelani kolaulo lwamangesi nesimo sabantsundu abangakolwayo. Ezidolopini abantu abatsha abanabani ubalindayo, bati ngoko bazinikele ekufezeni imililali yabo. Into eya kunceda kukuba kwenziwe intshumayelo kubalwe nencwadi ezicasene nalo elisiko. Enye indawo elikutazayo sisitembu. Ati amaxego azeke abantu abatsha baze ke bangatembeki kuwo. Isitembu esi senza kanjalo ukuba kubeko into eninzi yabahlolokazi, abayinkatazo enkulu erementeni. Besifanele ukutshatyalaliswa ngu Rulumente. Kulandele u-Rev. Mr. Chalmers wati, uyavuma ukuba elisiko lisesinye seziqalekiso ezikulu ekufuneka ukuba ilwe nazo iremente. Urcxezo luko ezikolweni ngapezu koko abanye bakolwa ngako. Kunzima ukufumana umfazana omtsha ongalili inyembezi ngenxa yokungatembeki kwendoda yake. Apo ukumetsha kufele kona kuse Qonce. Yena unento ake wazibona waziva ngalo elisiko ezimenza ukuba abenentloni kukuba enento yokwenza nabantu abantywile kangaka enko-

tumelele, mhlaumbi batumele ngokwabo kumshicileli wayo. Loncwadana amaculo akuyo alishumi elinesibini. Indawo enkulu mhlaumbi eya kusililisa tina bakule koloni kukuba inteto yayo yayame kakulu eyase Natal kuneya lapa, into ke leyo eyenza ukuba ingavakali kamandi nangokuhlabayo njengoko avakala njalo Esingesini amaculo anje ngo “Hold the Fort” no “Gates Ajar.” Enye indawo iti inteto yayo kwezinye indawo inge yeyomntu oyifunda bumini, njengakulo mgca uti, “ Amabandla sewavela,” nale iti: —

Amaroti aya hlehla

Se wa danile” nale:— “ Nxa ndo ku fika emlanjeni Kwo pela ukuhamba wam.”

Enye indawo abaya kuyikalazela abasaziyo nesingesi yeyokuba umguquli akayigqibeleli yonke indawo etetwayo.

Nokoke zikoyo ezondawo aziyi citi eyokuba simbulele simkutaze umguquli : kanjalo masikumbulele ukuba kunqabe ngapezulu ukuguqula iculo kunencwadi yokuleseshwa. Ongazange wali guqula ngapambili simcela ukuza ake enjenjalo, ukuze abe nokuwuqonda kakuhle umzamo nomsebenzi wokuvelisa ezingoma zilishumi elinesibini.

INTLANGANISO YOMNYAYABAFUNDISI

(MISSIONARY CONFERENCE')

Lentlanganiso yabafundisi bamacala ngamacala ebako iminyaka yonke, ibihlangene e-Qonce ngomhla we 12 nowe 13 ku July.

Iqalwe ngokuleseshwa kwe Zibalo nokwenziwa komtandazo ngu Rev. R. Birt wase Ncemera kwaza ke emva koko kwacelwa u-J. R. Innes Esq., Imantyi yase Qonce, ukuba atabate isihlalo. Umgcini sihlalo utete ngokuba kuluvuyo kuye ukuba kulondawo, entlanganisweni yamadoda aze kuxoxa ngamaqinga afanele ukulandelwa xa kuliwa nemikosi yobunyama. Imikosi ekuliwa nayo asiyiyo yenyama, yeyomoya, ngoko kufuneka kucelwe ubulumko pezulu.

Indawo enkulu ekuqalwe ngayo ukuxoxwa ibe yeyokulobola. Lendawo yayingeniswe ngu Rev. Mr. Kropf kwange 1873 kwipepa ati ekupeleni kwalo wavelisa indawo ezine ati yena ekuboneni kwake ngezisenziwa (1) Ukuba lingakutazwa elisiko lihlisela ezantsi, nokoke abantu bangakutshwa erementeni ngenxa yalo; (2) ukuba nalapa, njengase Natal, intombi ibike pambi kokwendiswa ukuba ayinyanzelwa kulomntu iza kwendela kuye ; (3) ukuba uyise wentombi abe negunya lokuti *akuyi* kwendela kunantsi, angabi nalo elokuti *uya* kuya kunantsi; (4) ukuba yonke imitshato yabantsundu ibe pambi kwe Mantyi ize ifakwe ezincwadini zayo, kuze ukuba kuko ityala elisusela ekuloboleni lingatetwa. Lalite ke elopepa latunyelwa kwintlanganiso zabafundisi bamacala ngamacala ezindaweni zabo ukukangela ukuba batinina bona. Kubonakele ukuba abe London Missionary Society bati ukulobola “lisiko lobuhedeni, elicaseneyo kanye nento obufanele ukuba yiyo umtsliato wobukristu, lisiko elibatobela ezantsi abafazi babe ngapantsi kwendawo abayimiselweyo Ezwini lika Tixo.” Bati ke kanjalo bayavumelana neyokuqala neyesine indawo yepepa lika Mr. Kropf. Abase Wesile bati basafuna ukuka balixoxe entlanga-